Νασουχζαντέ Αλί Πασάς

Ο Νασουχζαντέ Αλί Πασάς, γνωστός και ως Καρά Αλή Πασάς, (, αποβιώσας το 1822) ήταν Οθωμανός ναύαρχος ο οποίος έδρασε κατά την διάρκεια της Ελληνικής Επανάστασης του 1821 ως ο διοικητής του οθωμανικού στόλου.

Βιογραφία 
Το 1821, ορίστηκε από τον Σουλτάνος της Οθωμανικής Αυτοκρατορίας, Μαχμούτ Β΄, ως Καπουδάν Πασάς (διοικητής) του οθωμανικού στόλου.

Σφαγή της Χίου 

Πρώτη του δουλειά ήταν να καταπνίξει την επανάσταση στη Χίο. Στις 30 Μαρτίου 1822 οι Τούρκοι αποβιβάστηκαν στη Χίο χωρίς ιδιαίτερη παρενόχληση από τον ελληνικό στόλο που είχε αποχωρήσει νοτιότερα και προχώρησαν σε εκτεταμένες λεηλασίες και σφαγές άμαχου πληθυσμού. Χιλιάδες κάτοικοι του νησιού (25.000 περίπου) σφαγιάστηκαν ή αιχμαλωτίστηκαν ενώ μεγάλο μέρος του πληθυσμού διέφυγε προς τα Ψαρά, τις Κυκλάδες και την Πελοπόννησο. Η σφαγή της Χίου είχε μεγάλο αντίκτυπο στην κοινή γνώμη των δυτικοευρωπαϊκών κρατών και μετέβαλε τη στάση της υπέρ του αγώνα των Ελλήνων. Ο τουρκικός στόλος παρέμεινε στο λιμάνι της Χίου μέχρι τον Ιούνιο του 1822.

Το τέλος 

Οι Έλληνες επιχείρησαν με πυρπολικά να προκαλέσουν καταστροφές στον τουρκικό στόλο. Ο Κωνσταντίνος Κανάρης κατάφερε να ανατινάξει την τουρκική ναυαρχίδα προκαλώντας τεράστιο πλήγμα στον τουρκικό στόλο. Ο Καρά Αλή βρήκε τον θάνατο και ο τουρκικός στόλος απέπλευσε πίσω στον Ελλήσποντο.

Δείτε επίσης 
 Ελληνική Επανάσταση του 1821
 Οθωμανικό Πολεμικό Ναυτικό

Παραπομπές

Βιβλιογραφία

Εξωτερικοί σύνδεσμοι 

Ναύαρχοι της Οθωμανικής Αυτοκρατορίας
Πασάδες της Οθωμανικής Αυτοκρατορίας
Οθωμανοί αλβανικής καταγωγής
Οθωμανοί του 19ου αιώνα
Οθωμανοί στρατιωτικοί της Ελληνικής Επανάστασης του 1821